b'\n_START_ARTICLE_\nInternational Federation of Journalists\n_START_PARAGRAPH_\nInternational Federation of Journalists (IFJ) er en international sammenslutning af fagforeninger for journalister._NEWLINE_IFJ arbejder for solidaritet, organisering og journalisters rettigheder som l\xc3\xb8nmodtagere, men besk\xc3\xa6ftiger sig ogs\xc3\xa5 med trykkefrihed. Politisk betegner man sig som uafh\xc3\xa6ngig, men man promoverer menneskerettigheder, demokrati og pluralisme. IFJ var i 1992 blandt initiativtagerne til ngo-netv\xc3\xa6rket International Freedom of Expression Exchange._NEWLINE_Foreningen blev dannet i Paris i 1926, gendannet i 1946 og etableret i sin nuv\xc3\xa6rende form i 1952. I dag har foreningen over 600.000 medlemmer i over 100 lande. Hoveds\xc3\xa6det er beliggende i Bruxelles.'